open-index/open-wikipedia-markdown huggingface dataset:
Jens Landmark

**Jens Landmark** (født 17. desember 1811 i Brandal i Hareid, død 9. juli 1880 på Kongsberg) var en norsk offiser og direktør ved Kongsberg Våpenfabrikk (KV) fra 1854 da han overtok etter Peder Christian Holst. I 1880 ble han etterfulgt av Ole Herman Krag.

Landmark konstruerte et vinkel-lamellsikte på KVs 18-lødige kammerladningsgevær, og bidro i utviklingen av 4 tommers kammerladningsgevær og var opphavsmann til den såkalte Landmarkske forandringsmodell til marinens 18-lødige kammerladningsgevær.  

Han ble valgt til stortingsrepresentant for Kongsberg tre ganger; 1862–1864, 1868–1870 og 1880–1882. I 1862-63 var han medlem av militærkomiteen, i 1864 medlem av komiteen om lønninger i hæren. 1868-69 var han igjen medlem av miltærkomiteen, samt medlem av Lagtinget. 

Landmark satt også som ordfører i Kongsberg i fire perioder.

Jens Landmark var ridder av Sverdordenen og av St. Olavs Orden.

## Referanser


## Eksterne lenker
*
Henry Hugh Clifford

**Henry Hugh Clifford** (født 12. september 1826, død 12. april 1883) var en britisk generalmajor. Han fungerte også en tid som guvernør i Kappkolonien.

Løytnant Clifford ledet et angrep i Krimkrigen under slaget ved Inkerman den 5. november 1854. Han fikk senere Victoria Cross for sine handlinger den dagen.

## Referanser
Hvalvatn

**Hvalvatn** er en innsjø som ligger noen kilometer øst for Hvalfjörður på den vestre delen av Island. Innsjøen har et areal er på 4,1 km² og en maksimal dybde på 180 m.

Ikke langt fra Hvalvatn ligger det høyeste fossefallet på Island, Glymur. Turstier leder opp til både innsjøen og fossen. Like vest for innsjøen ligger også vulkanen Hvalfell.

## Se også

* Islands geografi

## Eksterne lenker

* Informasjon om Hvalvatn 
* Bilder av Hvalvatn fra Botnssúlur 
* Bilder av Hvalvatn og Hvalfell
Vardeneset menighet

**Vardeneset menighet** er Den norske kirkes menighet (sokn) på Vardeneset i Tasta bydel i Stavanger.
Menigheten har to kirker, Vardeneset kirke og Austre Åmøy kapell.
Per 1. januar 2010 bor det 6&nbsp;444 mennesker i Vardeneset sokn.

## Historie
Vardeneset ble utskilt som egen menighet under Tasta prestegjeld 1. mai 1995. Menigheten hadde sine gudstjenester på Tasta bydelshus frem til menighetens eget kirkebygg stod klart 2. januar 2000. Vardeneset ble eget sokn ved omorganiseringen av prostiene i Stavanger 1. januar 2006. Da ble også Austre Åmøy lagt inn under Vardeneset sokn. Ved denne omleggingen ble kapellanstillingen på Vardeneset også omgjort til sokneprest.
Stefan Emmerhoff ble innsatt som prest for Vardeneset allerede i januar 1995, og var kapellan og senere sokneprest i Vardeneset menighet frem til august 2007.

## Fotnoter


## Eksterne lenker
* Menighetens hjemmeside
1. serierunde i Toppserien 2007

**1. serierunde i [[Toppserien 2007]]** starta 21. april klokka 16:00. Til tross for flere lag ble det tre færre mål enn i sesongåpningen 2006. I stedet ble det delt ut flere kort (selv om de to som kom i fjor til sammen dannet et rødt), så en kan si det gikk opp i opp.
   

## Fakta

## Eksterne lenker
* Toppserien 2007: Terminliste og resultater på altomfotball.no
Svartemarje

En **svartemarje** (etter engelsk *Black Maria*, av ukjent opprinnelse), iblant også bare kalt **maje**, er en kassevogn som brukes som politibil til transport av en eller flere arrestanter samtidig. Slike kassevogner var gjerne malt i sort og utstyrt med benker i lasterommet.

Trolig kommer begrepet fra engelskspråklig "Black Maria", som opphavlig var brukt om politiets svarte patruljebiler. I senere tid har uttrykket blitt brukt om bilene som transporterer arrestanter til fengselet eller politiarresten. 

## Bilder

Fil:Paddywagon 1909.jpg|Svartemarje fra 1909
Fil:Svartemarje 1935.png|Svartemarje Oslo ca. 1935
Fil:Svartemarje 1952.jpg|Svartemarje Oslo 1952
Fil:Svartemarja 1980.jpg|Norsk svartemarje 1980
Fil:Norwegian police car (maje) in Flåm.jpg|Norsk svartemarje i 2012
Fil:Norway police car Oslo 06.jpg|Norsk svartemarje
Fil:NYPD truck.jpg|Amerikansk svartemarje
Fil:MB316CDI-polisbil.jpg|Svensk svartemarje
Fil:Hollaendervogn Side View.jpg|Dansk svartemarje
Fil:Royal Thai Police Isuzu NKR 31-8286.jpg|Thailandsk svartemarje
Fil:Mercedes black crow.jpg|Polsk svartemarje/fengselsbuss
Fil:Mercedes Wanne Polizei Berlin.JPG|Tysk svartemarje


## Referanser


## Eksterne lenker
*
Marc Jacobs

**Marc Jacobs** (født 1963) er en amerikansk motedesigner.

Jacobs ble utdannet ved Parsons School of Design i New York, og i 1986 lanserte han sin første kolleksjon under eget navn. Året etter ble han den yngste som noensinne har blitt tildelt moteprisen Council of Fashion Designers of America (CFDA) Perry Ellis Award for New Fashion Talent.

Jacobs ble fort et navn innen moteverdenen, og i 1992 ble han tildelt prisen CFDA Women's Designer of the Year Award.

Utenom de egne merkene *Marc Jacobs* og *Marc by Marc Jacobs* var han sjefdesigner hos Louis Vuitton fra 1997 til 2013.

I 2007 valgte han ut Michael Stipe fra R.E.M. til å fronte sine produkter.

## Referanser


## Eksterne lenker
* 
*
Tom Sandberg (fotograf)

**Tom Sandberg** (født 14. september 1953 i Narvik, død 5. februar 2014) var en norsk billedkunstner og fotograf. Han ble født i Narvik, men vokste opp i Groruddalen i Oslo.

Sandberg arbeidet med fotografi siden 1970-tallet og ble regnet av Astrup Fearnley Museet for Moderne Kunst som en av Norges mest sentrale nålevende kunstnere. Hans «Portretter» (ca. 1985) er kåret til et av Morgenbladets 12 viktigste kunstverk. Han vant også Anders Jahres kulturpris i 2010.

Sandberg fotograferte stort sett i svart/hvitt. Motivene var blant annet skykomposisjoner og bilder fra flyplasser og en rekke portretter, blant annet av spedbarn og akt. Kjente bilder er blant annet «nærportrettene i storformat, av John Cage, Harald Sæverud, Christo eller Andrej Nebb».

I forbindelse med utsmykkingen av Operahuset i Oslo, bidro Sandberg med bilder av fugler mot en grå himmel i boken Site Seeing. I 2015 i Kunstnernes Hus åpnet utstillingen «Tom Sandberg: Diptyk».

## Referanser


## Eksterne lenker
* Verk av Tom Sandberg på nasjonalmuseet.no
* anhava.com 26 bilder
* anhava.com CV
* Galleribalder.com: Vintage prints
* kunst.storebrand.no 15 bilder av Tom Sandberg i Storebrands samling
* pluto.no/kulturspeilet Omtale
Tom Sandberg

**Tom Sandberg** er et navn som kan vise til flere personer:

* Tom Sandberg (fotograf) (1953–2014), norsk kunstfotograf
* Tom Sandberg (kombinertløper) (f. 1955), norsk kombinertløper
Erich Brandenberger

**Erich Brandenberger** (1892–1955) var en tysk general i de tyske panserstyrker. Han mottok Jernkorsets ridderkors med ekeløv.

Under første verdenskrig tjenestegjorde han som offiser i det 6. bayerske artilleriregiment. Da den andre verdenskrig brøt ut, var Brandenberger stabssjef i det XXIII armékorps ved Siegfriedlinjen. Denne stillingen hadde han fra 16. september 1939 til 15. februar 1941.

Han ble satt til å kommandere den 8. panserdivisjon etter dette, henholdsvis i LIX armékorps fra 20. februar 1941 til 16. januar 1943, og i XXIX armékorps fra januar 1943 til juni 1944 på østfronten.

På slutten av 1944 og på starten av 1945, ledet han den 7. armé på vestfronten under Ardenneroffensiven. Han ble tatt til fange av amerikanerne 6. mai 1945 og løslatt i 1948.

## Referanser
Partido Socialista de Chile

**Det chilenske [[sosialist]]partiet PS** ble dannet i 1933.  Det var fra starten et ganske sammensatt parti, både sosialt og politisk. Hovedforskjellen i forhold til kommunistene var at PS insisterte på å være helt uavhengig av Sovjetunionen. Partiets symbol er en hvit indianerøks på en rød profil av Latin-Amerika i en hvit sirkel med rød rand. På hver sin side av det søramerikanske kontinentet står bokstavene P og S i rødt.

I 1970 ble Salvador Allende fra PS valgt som president i Chile i spissen for en  venstreallianse med navnet Unidad Popular (UP), Folkeenheten. Omfattende reformer ble gjennomførte, blant annet nasjonal kontroll med kobberindustrien, landet viktigste eksportindustri, som hadde vært på amerikanske hender. 

Den 11. september 1973 ble UP-regjeringen styrtet i et militærkupp støttet av USA, og president Allende døde samme dag under angrepet på presidentpalasset. Medlemmene av PS og andre venstreparti ble utsatt for sterk forfølging, mange ble drept, torturerte, eller måtte flykte fra landet. 

PS delte seg i denne tida i ulike fraksjoner som hadde ulikt syn på hvordan diktaturet best kunne bekjempes, og hvilken linje partiet skulle stå for. Ei gruppe som sto for en moderat sosialdemokratisk kurs ble etter hvert dominerende. Fra denne tendensen kom både den senere president Ricardo Lagos og den senere partileder Ricardo Nunez. 

I 1988 dannet folk fra PS et nytt Parti for Demokrati PPD med Ricardo Lagos i spissen, for å få med flere i opposisjonen mot Pinochet-styret, som var på hell. PPD var vellykket som et «utvidet PS» i valgene på 1990-tallet etter at sivilt styre var gjenopprettet, men PS måtte velge, enten å satse på PPD eller på å gjenreise PS. Det endte med at PS forente de viktigste fraksjonene sine og fortsatte som PS. Men PPD fortsatte også som  selvstendig parti med sosialdemokratisk profil. Disse to partia arbeider sammen, men det er også et visst konkurranseforhold. 

PS, dannet i 1933, forbudt 1973-1990, er et av de viktigste partiene i chilensk politikk, en del av den sentrum-venstre-koalisjonen som dominerer  politikken i landet. Salvador Allende er fortsatt partiets fremste personsymbol, og minnet om den falne presidenten blir holdt høyt i ære. Partiets lederfigur i begynnelsen av det 21. hundreåret, er en kvinne, Michelle Bachelet. Hun er fra mars 2006 president i Chile. Hun nøt ved utgangen av sin presidentperiode svært høy anseelse, der hele 81 % av befolkningen ga henne støtte. Bachelet kunne ikke stille til gjenvalg, da Chiles grunnlov ikke tillater gjenvalg for den sittende president. 

Ved valget til nasjonalforsamlingen i 2005 fikk sosialistpartiet 10 % av stemmene til deputertkammeret og 12 % av stemmene i valget til senatet. Ved valget i desember 2009 vant partiet 9,9 av stemmene i valget til deputertkammeret og 9,3 % av stemmene i valget til senatet.

## Referanser


## Eksterne lenker
* 
*
Cieszyn

**Cieszyn** (tsjekkisk *Těšín*, tysk *Teschen*) er en by i det sørlige Polen med 35 642 innbyggere (31 XII 2006). Den ligger i det schlesiske voivodskap ved elven Olza, på andre siden av Český Těšín. Den er en av de eldste byene i Schlesien. Med sin vakre arkitektur, som kombinerer både polske og østerrikske særegenheter, er den maleriske gamlebyen også kjent som «Lille Wien».

## Vennskapsbyer
Český Těšín, Genk, Luzern, Puck, Rožňava, Östermark

## Referanser


## Eksterne lenker
*
Lino Vombömmel

**Lino Vombömmel** O.F.M.  (født 24. juli 1934 i Colônia Teresópolis ved Águas Mornas i forbundstaten Santa Catarina i Brasil, død 6. august 2007 i Santarém) var biskop av Santarém i Brasil.
## Liv og virke
### Prest
Lino Vombömmel ble presteviet den 15. desember 1962. Han lærte seg japansk fra 1964 til 1966 ved *Franciscan Order Language School* i Tokyo, en avlegger av Catholic University of America. Fra 1964 til 1967 var han også involvert i ordenens arbeide i Japan. 

Etter videre studier ved Universidade de Mogi das Cruzes i 1969/1970 var han prest i São Paulo, og tok på seg lederroller i erkebispedømmet og i ledelsen av ordenen. Han var nasjonal president for det japansk-brasilianske sjeleorgsdepartementet og apostolisk delegat for den japanske misjon.

### Hjelpebiskop i Santarém do Pará
I 1981 ble han hjelpebiskop av Santarém do Pará og titulærbiskop av *Iunca in Byzacena*. Han ble bispeviet av Carmine Rocco den 15. august 1981. Medkonsekrerende var biskop Tiago Miguel (James Michael) Ryan O.F.M. av Santarém i Pará, og erkebiskop Alberto Gaudêncio Ramos av Belém do Pará.

### Koadjutor, så ordinarie biskop, av Santarém do Pará
I 1983 ble han koadjutorbiskop i Santarém do Pará og fra 1985 var han biskop der.

Den 28. februar 2007 innvilget pave Benedikt XVI hans førtidige fratreden.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Carmine Rocco (1912–1982) *1961
* Biskop *Lino Vombömmel* (1934–2007) *1981

## Referanser
Heidi Hauge

**Heidi Hauge** (født 1967) er en norsk countrysanger. Hun startet karrieren med å synge til dans sammen med ektemannen Bjørn Arild Hauge i 1990-årene. I 1999 ble hun oppdaget av Showtime Records og året etterpå ga hun ut sitt første album *Country Time*, et album som på kort tid solgte  eksemplarer. Siden det har hun gitt ut totalt 9 soloalbum med sine versjoner av kjente countrysanger. Flere av dem har solgt til gull og platina og hun har etablert seg som en av Norges mestselgende countryartister. Hun har også etablert seg som artist i utlandet, og blitt kåret til årets countrysanger i Tyskland, Danmark, USA og Polen.

Heidi Hauge jobber også som assistent ved Åfoss skole i Skien.

## Diskografi
* *[[Country Time]]* (Showtime, 2000)
* *[[Country Rose]]* (Showtime, 2001)
* *[[Country Girl]]* (Showtime, 2001)
* *[[Country Blue]]* (Showtime, 2002)
* *[[Country Dance]]* (Showtime, 2002)
* *[[Country perler &ndash; beste norske]]* (Showtime, 2003)
* *[[Country Jul]]* (Showtime, 2003) sammen med Jenny Jenssen & Liv Marit Wedvik
* *[[Country Jewels]]* (Showtime, 2004)
* *[[Movin' On (Heidi Hauge-album)|Movin' On]]* (Scana, 2005)
* *[[Some Broken Hearts...]]* (Scana, 2007)
* *[[Julekveld på landet]]* (2007)
* *[[Best of Heidi Hauge]]* (2009)

## Referanser


## Eksterne lenker
* 
* 
*  Biografi fra Norsk pop- og rockleksikon
Freatisk utbrudd

**Freatisk utbrudd** er et vulkanutbrudd hvor magma kommer i kontakt med vann og derved danner damp. Magmaen har en temperatur på mellom 600°C og 1 170°C, og slike utbrudd kan resultere i voldsomme eksplosjoner. Vannet som kommer i kontakt med den flytende magmaen går umiddelbart over i dampform, og det forårsaker eksplosjoner av damp, vann, aske og sten. 

Vulkanutbruddet på Mount St. Helens var dels et freatisk utbrudd, med hundrevis av dampeksplosjoner. Utbruddet som ødela øya Krakatau den 27. august 1883 var antakelig et freatisk utbrudd.

## Eksterne lenker
* United States Geological Survey om freatisk utbrudd (engelsk)
Boryspil internasjonale lufthavn

**Boryspil internasjonale lufthavn** (IATA: **KBP**, ICAO: **UKBB**) er en internasjonal flyplass i byen Boryspil, 29&nbsp;km øst for Kyiv. Flyplassen er den største i Ukraina.

Boryspil lufthavn er en av tre flyplasser som betjener Kyiv. Zjuljany lufthavn er en annen sivil flyplass som ligger i den sørlige delen av Kyiv og betjener noe innenrikstrafikk. Hostomel lufthavn er en fraktflyplass som ligger nordvest for byen og brukes mest av Antonov.

## Ruter og selskaper
### Terminal A
*Constanta Airline (Zaporizjzja)
*Dniproavia (Dnipro)
*Motor Sich (Simferopol, Zaporizjzja)
*Tavrey Airlines (Mykolajiv)
*Ukraine International Airlines (Donetsk, Lviv, Odesa)
*UM Airlines (Kharkiv)

### Terminal B
*Adria Airways (Ljubljana)
*Aeroflot (Moskva-Sjeremetjevo)
*Air Baltic (Riga)
*Air France (Paris-Charles de Gaulle)
*Alitalia (Milano-Malpensa)
*Arkia Israel Airlines (Eilat [sesongrute])
*Austrian Airlines (Wien)
*Azerbaijan Airlines (Baku)
*Belavia (Minsk)
*British Airways (London-Heathrow)
*Carpatair (Bukarest-Otopeni)
*Caspian Airlines (Tehran-Imam Khomeini)
*Czech Airlines (Praha)
*Cyprus Airways (Larnaca)
*Delta Air Lines (New York-JFK)
*El Al (Tel Aviv)
*EgyptAir (Kairo)
*FlyOnAir (Pescara)
*Finnair (Helsingfors)
*Georgian Airways (Batumi, Tbilisi)
*Georgian National Airlines (Tbilisi)
*Kogalymavia (Nivnematorsk)
*KLM (Amsterdam)
*Libyan Airways (Tripoli)
*LOT Polish Airlines (Warszawa)
*Lufthansa (Düsseldorf, Frankfurt, München)
*Motor Sich
*Nouvelair (Monastir)
*Rossiya (St. Petersburg)
*Royal Jordanian (Amman)
*Scandinavian Airlines System (København, Oslo-Gardermoen)
*S7 Airlines (Moskva-Domodedovo)
*Swiss International Air Lines (Zürich)
*Tandem Aero (Chişinău)
*Tbilaviamsheni (Tbilisi)
*Turkish Airlines (Istanbul-Atatürk)
*Turkmenistan Airlines (Asjkhabad)
*Ukraine International Airlines (Amsterdam, Barcelona, Berlin-Tegel, Bodrum, Bratislava, Brussel, Doha, Düsseldorf, Frankfurt, Forli, Helsingfors, København, Lisboa, London-Gatwick, London-Heathrow, Ljubljana, Madrid, Monastir, Milano-Malpensa, Oslo-Gardermoen, Paris-Charles de Gaulle, Kuwait, Rome-Fiumicino, Tbilisi, Tripoli, Wien, Zürich)
*UM Airlines (Amman, Beirut, Damascus, Tehran-Imam Khomeini)
*UTair Aviation (Khanty-Mansiysk, Surgut, Tumen)
*Ural Airlines (Jekaterinburg)
*Uzbekistan Airways (Tasjkent)

### Terminal C&V
#### Charter(VIP)

* Aero Charter (Billund, Kharkov, Leipzig, Luxembourg, Odessa, Maastrich)
* Business Aviation Center
* ChallengeAero 
* Ukraine Air Enterprise

#### Frakt

* Aerovis Airlines
* Ukraine Air Alliance
* Ukrainian Cargo Airways (Donetsk, Dnipro, Kharkiv, Odesa, Ivano-Frankivsk, Lviv)
* Volga-Dnepr Airlines
* ARP 410 Airlines
* Khors Aircompany

## Eksterne lenker
* 
* 
* NOAA/NWS current weather observations
* ASN Accident history for UKBB
Freakonomics

***Freakonomics : en ustyrlig økonom endevender etablerte sannheter*** (originaltittel på engelsk er *Freakonomics: A Rogue Economist Explores the Hidden Side of Everything*) er en bok fra 2005 som handler om økonomiske problemstillinger av økonomen Steven D. Levitt og journalisten Stephen J. Dubner. Tittelen er på engelsk en språklig sammentrekning av *freak* (en original) og *economics* (økonomi). Boken er oversatt til norsk.

Boken er basert på en rekke fagartikler av Levitt, som er gjort mer lesevennlige og sammenhengende. De enkelte artiklene er ofte fremkommet ved analyse av data, som få andre har tenkt på å anvende til større analyser, likesom fenomener fra forskjellige felter sammenstilles. Bokens enkelte kapitler har hvert sitt tema:
# Hvilke felles egenskaper er det ved skolelærere og sumobrytere?
# Hva er likheten mellom Ku Klux Klan, eiendomsmeglere og bruktbilselgere?
# Hvorfor lever narkohandlere hos sine mødre?
# Hvor ble de kriminelle av?
# Hvordan blir man en perfekt forelder?
# Hvilke navn gavner ens barn?

## Litteratur
* Freakonomics : en ustyrlig økonom endevender etablerte sannheter, Steven D. Levitt og Stephen J. Dubner ; oversatt av Gunnar Nyquist, Gyldendal, Oslo 2006, ISBN 978-82-05-34723-6 ISBN 82-05-34723-9
* Freakonomics : en uskikkelig økonom utforsker alle tings skjulte sider, Steven D. Levitt og Stephen J. Dubner ; oversatt av Gunnar Nyquist, Gyldendal pocket, Oslo 2007, ISBN 978-82-05-36568-1
*

## Referanser


## Eksterne lenker
* Freakonomics Book Review
* Norsk omslag
* Freakonomics forfatterintervju av About.com
* kritisk omtale av n+1 magazine
* Seminar basert på boken ved Crooked Timber
* Freakonomics: The Field and the Book
* The Economists' Voice Freak-Freakonomics
* Freakonomics Blog Offisiell blogg som bygger på boken.
Madurai

**Madurai** er en by i delstaten Tamil Nadu, India. Madurai ligger 425&nbsp;km sørvest for Chennai (også kalt Madras). Byen het Madura helt til i 1949, og var under det navnet hovedstad i det tidligere kongeriket Pandyan som lå der i tidsrommet 400&ndash;1350. Byen har ca. 1,3&nbsp;millioner innbyggere. Chennai er et samferdselsknutepunkt og et sentrum for handel og bomullsindustri for byen. Madurai har et stort templelkompleks fra 1300&ndash;1600-tallet. Byen ble britisk i 1801, men den ble fri da India ble selvstendig i 1947.

## Eksterne lenker
*
Jan Björklund

**Jan Arne Björklund** (født 18. april 1962) er en svensk politiker, partileder for Folkpartiet liberalerna fra 7. september 2007 og Sveriges utdanningsminister fra 6. oktober 2006 til 3. oktober 2014. 

Han er sønn av en svensk far og en norsk mor som kom til Sverige som krigsflyktning.

## Referanser


## Eksterne lenker
* 
* 
*
Qaanaaq kommune

**Qaanaaq kommune** (grønlandsk: **Qaanaap Kommunia**) er Grønlands, og dermed også verdens, nordligste beliggende kommune. Den tidligere kommunen har nesten 4 måneder med mørketid om vinteren, og 4 måneder midnattssol om sommeren.

Dette er Nordgrønland amts eneste kommune. Amtets hovedsete ligger i kommunens største by, Qaanaaq. Kommunestyret har 7 medlemmer.

USA har en flybase i Qaanaaq, Thule Air Base. Den er viktig i USAs planlagte rakettskjold (NMD).

Innbyggerne i kommunen har tilgang til både telefon,  radio, TV og internett.

## Byer og bygder i Qaanaaq kommune
* Kiatak
*Qaanaaq (da.: Thule)
*Savissivik
*Mourisaq
*Siorapaluk
*Qeqertat
*Qeqertarsuaq (ubebodd)
*Uummannaq (Dundas)
*Kangerluarsuk
*Etah (ubebodd)

## Eksterne lenker
* Velkommen til Qaanaaq, Grønland
NRK Program Oslo

**NRK Program Oslo** er en divisjon i NRK, og ved siden av NYDI og Program riks en av tre programproduserende divisjoner. Divisjonen har ca. 750 ansatte og 14 flermediale hovedredaksjoner som leverer innhold til både nett, radio og TV. 

*Barn (Hildri Gulliksen, redaksjonssjef)
*Historier (Hanne Hoel, redaksjonssjef)
*Drama (Hans Rossiné, redaksjonssjef )
*Humor (Charlo Halvorsen, redaksjonssjef)
*Plan og innkjøp (Nils Stokke, redaksjonssjef)
*Kultur - tema (Jo Raknes, redaksjonssjef)
*Kultur - aktualitet (Turid Grønlund, redaksjonssjef)
*Musikk (Alf Magnus Reistad, redaksjonssjef)
*Samfunn (Egil Sundvor, redaksjonssjef)
*Småbarn (Ingrid Marie Hafstad, redaksjonssjef )
*Underholdning og event (Claus Wiese, redaksjonssjef)
*Undersøkende journalistikk (Vibeke Haug, redaksjonssjef)
*Ung (Barbara Jahn, redaksjonssjef)
*Underholdning - magasin (Wilhelm Haagensli, redaksjonssjef )

De redaksjonelle miljøene i Program Oslo ledes av et kollegium på 3 redaktører sammen med divisjonsdirektøren:

*Tordis Aavatsmark, redaktør
*Vibeke Fürst Haugen, redaktør
*Lars Kristiansen, redaktør
*Vidar Nordi-Mathisen, divisjonsdirektør

I tillegg redaksjonsmiljøene omfatter Program Oslo en egen personallinje med 15 kompetansesjefer og Ellen E. Brekke som personalsjef, en økonomi- og anministrasjonsenhet som ledes av Cecilie Stadaas, en utviklingsgruppe som Ivar Ragne Jenssen leder, mens Stein Ødegård er teknologisjef. Divisjonens kommunikasjonsrådgiver er Sigmund Raanes
NRK Kringkasting

**NRK Kringkasting** var programsettende divisjon i NRK. Den er omorganisert til **Strategi- og Mediedivisjonen.** Divisjonen har ansvar for programsetting av NRKs radio- og fjernsynskanaler, samt internett (nrk.no og tidligere NRK Tekst-TV). Divisjonen har ca. 300 medarbeidere. Den bestiller programmer fra NRKs programproduserende divisjoner samt kjøper inn programmer fra eksterne leverandører. Divisjonen har også ansvar for utvikling, distribusjon, informasjon og arkivtjenester for hele NRK. Kanalsjefene for NRKs riksdekkende radio- og fjernsynskanaler var underlagt direktøren for Mediedivisjonen i NRK. Til NRK Kringkasting hørte i 2003

* TV-kringkaster
* Radiokringkaster
* Nettkringkaster
* Arkiv og research.
* Markeds- og kommunikasjonsavdeling
* Økonomiavdeling
* Administrasjonsavdeling.
* Organisasjon og personal

## Kringkastingssjefer

## Referanser
Marquis

**Marquis** (fransk for marki) kan referere til:

* Marquis de La Fayette, fransk general
* Marquis de Sade, fransk aristokrat og forfatter
Richard Shelby

**Richard Craig Shelby** (født 6. mai 1934 i Birmingham i Alabama) er en amerikansk republikansk politiker. Han representerte Alabama i Senatet fra 1987 til 2023. Før dette var han medlem av Alabamas lovgivende forsamling 1971–1979 og Representantenes hus 1979–1987. Shelby har vært republikaner siden 1994, og var en av de mest konservative demokratene før han skiftet parti.

Han skiftet parti etter at Det republikanske parti fikk flertall i Kongressen midtveis i president Bill Clintons første periode. Før dette hadde Shelby i mange år tilhørt en gruppe sørstatsdemokrater som samarbeidet med president Ronald Reagan om blant annet forsvarspolitikken. Shelby ble gjenvalgt til Senatet som republikaner i 1998, og har ikke møtt noen motkandidat av betydning i valg siden. Han var formann i Senatets komité for etterretningstjenesten 1997–2001 og Senatets komité for bankvirksomhet, bolig og byplanlegging 2003–2007. 

Shelby har bachelorgrad fra University of Alabama fra 1957, kandidatutdannelse i rettsvitenskap fra samme universitet fra 1963 samt advokatbevilling. Han var aktor i Tuscaloosa 1963–1971, magistrat i det nordlige Alabama 1966–1970 og spesialrådgiver for Alabamas justisminister 1969–1971. Han har også praktisert som advokat i Tuscaloosa.

## Referanser


## Eksterne lenker
*
Johann Friedrich Gmelin

**Johann Friedrich Gmelin** (født 8. august 1748, død 1. november 1804) var en tysk naturforsker og zoolog samt brorsønn til Johann Georg Gmelin d.y. Han ble i 1772 utnevnt til professor i naturvitenskap og botanikk i Tübingen og i 1775 professor i medisin i Göttingen. Gmelin er kjent for  sin utgaven (den såkalte trettende) av Linnés *[[Systema naturae]]*, en utgave som utmerket seg gjennom mangel på kritikk og innsikt hos utgiveren, men som fikk en ganske stor litteraturhistorisk betydning i og med at den lenge var den eneste tilgjengelige håndboken i zoologi. Hans hovedarbeid er *Onomatologia botanica* (9 bind, 1771-77). **J.F.Gmel.** er autorforkortelsen innenfor botanikk.

## Verker i utvalg
* *Allgemeine Geschichte der Gifte*, 2 Bände, 1776/77 Digitalisert utgave hos Universitäts- und Landesbibliothek Düsseldorf
* *Allgemeine Geschichte der Pflanzengifte*. Bei Gabriel Nicolaus Raspe, Nürnberg 1777 (online) - (Ein Nachdruck der 2. Auflage von 1803 wurde verlegt bei Dr. Martin Sändig oHG, Walluf bei Wiesbaden 1974, ISBN 3-500-26320-8)
* *Allgemeine Geschichte der mineralischen Gifte*, 1777
* *Des Ritters Carl von Linné vollständiges Natursystem des Mineralreichs, nach der zwölften Lateinischen Ausgabe*. In einer freyen und vermehrten Übersetzung von J. F. Gmelin. 4 Teile, Gabriel Nicolaus Raspe, Nürnberg 1777–1779, Online.
* *Johann Friedrich Gmelins ... Einleitung in die Chemie zum Gebrauch auf Universitäten*. - Nürnberg : Raspe, 1780. Digitalisierte Ausgabe der Universitäts- und Landesbibliothek Düsseldorf
** *Einleitung in die Pharmacie*. - Nürnberg : Raspe, 1781. Digitalisierte Ausgabe
* *Beyträge zur Geschichte des teutschen Bergbaus*, 1783
* *Ueber die neuere Entdeckungen in der Lehre von der Luft, und deren Anwendung auf Arzneikunst*, 1784
* *Grundsätze der technischen Chemie*, 1786
* *Abhandlung von der Wurmtrocknis*, 1787
* *Caroli a Linné systema naturae per regna tria naturae, secundum classes, ordines, genera, species, cum characteribus, differentiis, synonymis, locis ... Editio decima tertia, aucta, reformata*. Georg Emanuel Beer, Leipzig 1788–1793.
** Band 1: *Regnum Animale*:
*** Teil 1: *Mammalia*. S. [x.] 1–232, 1788, Online.
*** Teil 2: *Aves*. S. 233–1032. [1789], Online
*** Teil 3: *Amphibia* und *Pisces*. S. 1033–1516, [1789], Online
*** Teil 4: *Insecta*. S. 1517–2224, [1790], Online
*** Teil 5: *Insecta*. S. 2225–3020, [1790], Online
*** Teil 6: *Vermes*. S. 3021–3910, [1791], Online
*** Teil 7: *Index*. S. 3911–4120. [1792], Online
** Band 2: *Regnum Vegetabile*:
*** Teil 1: *Regnum Vegetabile*. S. 1–884, 1791, Online
*** Teil 2: *Regnum Vegetabile*. S. 885–1661, [1792], Online
** Band 3: *Regnum Lapideum*. S. 1–476, 3 Tafeln, 1793, Online
* *Grundriß der Mineralogie*, 1790
* *Grundriß der Pharmazie*, 1792
* *Geschichte der Chemie*, 1799
* *Allgemeine Geschichte der thierischen und mineralischen Gifte*, 1806

## Referanser


## Eksterne lenker
*
Suldal I kraftverk

**Suldal I kraftverk** er et vannkraftverk på Nesflaten ved Suldalsvatnet i Suldal kommune i Rogaland fylke. 

Kraftverket ble satt i drift i 1965  og utnytter et fall på  305 meter. 
Reguleringsmagasin er Røldalsvatnet som reguleres mellom 380 og 363 moh. Det hentes også inn vann fra en rekke bekkeinntak.

Det er installert to francisturbiner på totalt 169 MW. Midlere årsproduksjon er på 960 GWh. 

Kraftverket er en del av Røldal/Suldal-utbyggingen og kraften ble opprinnelig brukt til Aluminiumproduksjon på Karmøy.

Andre kraftverk i utbyggingen er Middyr, Svandalsflona, Novle. Røldal, Suldal II og Kvanndal kraftverk.

Kraftverkene i Røldal/Suldal utbyggingen  har et nedbørsfelt på 793 km² og en magasinkapasitet på 833 millioner m³.

Største eier er Hydro Energi med Statkraft som minoritetseier. Kraftverket har konsesjon frem til 2022.

## Referanser


## Kilder
* 
* NVE vannkraftdatabase
* Statkraft 
* Norsk Hydro (arkiv)

## Eksterne lenker
* Dagbladet: Kraftens arkitektur
* Lyse Energi
Jeff Sessions

**Jefferson «Jeff» Beauregard Sessions III** (født 24. desember 1946 i Selma i Alabama) er en amerikansk republikansk politiker. Fra 2017 til 2018 var han justisminister i Donald Trumps første regjering. Han falt siden i unåde hos Trump siden han erklærte seg inhabil i forbindelse med Robert Muellers undersøkelser omkring eventuelle forbindelser mellom Russlands regjering og Trumps stab før presidentvalget i USA 2016.

Sessions representerte Alabama i Senatet fra 1997 til 2017. Før dette var han folkevalgt riksadvokat i Alabama 1995–1997. I 2016 utpekte Donald Trump ham til justisminister i sin kommende regjering.

Sessions er sønn av Abbie (født Powe) og Jefferson Beauregard Sessions jr., begge av engelsk herkomst. Han vokste opp i Hybart i Monroe County, hvor faren drev handel med matvarer og senere landbruksutstyr. Jeff Sessions har bachelorgrad fra Huntingdon College fra 1969, kandidatutdannelse i rettsvitenskap fra University of Alabama fra 1973 og advokatbevilling fra samme år. Han var privatpraktiserende advokat i Russellville 1973–1975 og i Mobile 1977–1981, fastlønnet kaptein i hærreserven 1973–1977 samt statsadvokat i det sørlige Alabama 1981–1993. I 1986 ble han utpekt av Ronald Reagan til å bli dommer i et distrikt i Alabama, men han ble ikke godkjent av justiskomiteen i USAs senat, som fant at Sessions var «insensitiv» i rasespørsmål.

Han regnes for å være meget konservativ og i 2007 ble han omtalt som en av USAs mest konservative senatorer av *[[National Journal]]*. Sessions støttet de viktigste lovforslagene fra president George W. Bush, deriblant skattereduksjonene i 2001 og 2003, Irak-krigen og et forslag om å forby likekjønnet ekteskap.

Under det republikanske partis nominasjonsvalget i 2019 ble Sessions ikke gjenvalgt som kandidat for Senatet. President Trump ga sin støtte til Sessions' republikanske partimotstander Tommy Tuberville, hvis kampanje i all hovedsak hadde bestått i et løfte om å følge Trump under enhver omstendighet.

## Referanser


## Eksterne lenker
*
Dråpeugle

**Dråpeugle** (*Otus gurneyi*) er en art i uglefamilien (Strigidae).

## Referanser


## Eksterne lenker
* 
* Dråpeugle på owlpages.com
Miklós Németh (spydkaster)

**Miklós Németh** (født 1946) er en tidligere ungarsk spydkaster. 

## Karriere
I sitt første OL (OL 1968 i Mexico by) kvalifiserte han seg ikke til finalen. Fire år senere, under OL 1972 i München kom han på sjuendeplass med 81,98&nbsp;m.

I Némeths tredje OL-deltakelse, Montreal 1976, kvalifiserte han seg til finalen med et kast på 89,28. I finalen, 26. juli 1976, satte han ny verdensrekord i sitt første kast med 94,58&nbsp;m. Dermed vant han suverent med over seks meters forsprang til nummer to, finske Hannu Siitonen.

Han deltok også under OL 1980 i Moskva, hvor han ble nummer åtte med 82,40&nbsp;m.

Miklós er sønn av Imre Németh, OL-vinneren i sleggekast fra OL 1948.

## Referanser


## Eksterne lenker
*
Ted Stevens

**Theodore Fulton «Ted» Stevens** (født 18. november 1923, død 9. august 2010) var en amerikansk politiker. Han var en senator og representerte Alaska og Det republikanske parti. Han ble valgt inn i Senatet i 1968. Fra 3. januar 2003 til 3. januar 2007 var han president pro tempore i USAs senat, den høyest rangerte senatoren i Senatet, og normalt den eldste senatoren i partiet som har majoriteten. Fra 2007 til 3. januar 2009 var han President pro tempore emeritus. Stevens tapte senatorvalget i 2008 for demokraten Mark Begich. Hovedgrunnen til at han tapte var at han en uke før valget ble funnet skyldig i ikke å ha innrapportert gaver han hadde mottatt fra VECO Corporation. I en ankesak året etter ble saken avvist av domstolen på grunn av saksbehandlingsfeil, og Stevens frikjent for anklagene. Det ble fortsatt stilt spørsmål om han var uskyldig eller ikke.

Han var republikanernes innpisker fra 1977 til 1985.

Stevens døde 9. august 2010 i en flyulykke omtrent 27&nbsp;km nord for Dillingham i Alaska. Det var ni mennesker om bord i småflyet, deriblant tidligere NASA-sjef Sean O'Keefe. Stevens var også med i en flyulykke i desember 1978, da hans første kone Ann var en av fem personer som mistet livet.

Alaskas største flyplass er oppkalt etter Ted Stevens, og ligger i Anchorage. Den fikk i 2000 navnet Ted Stevens Anchorage internasjonale lufthavn.

## Referanser


## Eksterne lenker
Agence spatiale canadienne

**Agence spatiale canadienne** (**ASC**) (fransk), også kjent som **Canadian Space Agency**  (**CSA**) (engelsk), er den offentlige canadiske etaten for verdensrommet. Etaten ble opprettet i mars 1989. Direktøren rapporterer til landets industriminister. Hovedkontoret er lokalisert til Centre spatial John H. Chapman i Saint-Hubert i Quebec.

## Eksterne lenker
*
ASC

**ASC** eller **asc** kan vise til:
* Andøya Space Center
* Agence spatiale canadienne
* Avon and Somerset Constabulary
* Accredited Standards Committee, underavdeling under American National Standards Institute
* .asc, en filnavnendelse som ofte brukes på tekstfiler. Er en forkortelse for ASCII.
Novle kraftverk

**Novle kraftverk** er et vannkraftverk nord for Røldal i Ullensvang kommune i Vestland fylke.

Kraftverket ble satt i drift i 1967  og utnytter et fall på  280 meter. 
Reguleringsmagasin er Votna som reguleres mellom 1019 og 977 moh.

Det er installert en francisturbin på 48 MW. Midlere årsproduksjon er på 209 GWh. Det ligger i fjell.

Kraftverket er en del av Røldal/Suldal-utbyggingen og kraften ble opprinnelig brukt til Aluminiumproduksjon på Karmøy.

Andre kraftverk i utbyggingen er Middyr, Svandalsflona, Røldal. Suldal I, Suldal II og Kvanndal kraftverk.

Kraftverkene i Røldal/Suldal utbyggingen  har et nedbørsfelt på 793&nbsp;km² og en magasinkapasitet på 833 millioner m³.

Største eier er Hydro Energi med Statkraft som minoritetseier. Kraftverket har konsesjon frem til 2022.

## Referanser


## Kilder
* 
* NVE vannkraftdatabase
* Norsk Hydro (arkiv)
* Statkraft 
* Lyse Energi


Fil:Votna i Hordaland.jpg| Innsjøen Votna er reguleringsmagasin for kraftverket
Kokk

**Kokk** er en person som lager mat, det vil si som forbereder måltider ved bruk av råvarer som vanligvis er tilberedt på forhånd. *Kokke* er en hunkjønnsform av ordet som spesifikt betegner en kvinnelig kokk, men ordet *kokk* kan også brukes som en kjønnsnøytral betegnelse.

Betegnelsen kokk er særlig brukt om personer som har dette som profesjon, men brukes i vanlig språkbruk også ofte om personer som lager mat i rent private sammenhenger. Historisk var kokker, i betydningen personer som hadde matlaging som profesjon og hovedoppgave, ofte ansatt i større, mer herskapelige husholdninger, i store statlige organisasjoner slik som militæret eller på skip. I moderne tid er de fleste profesjonelle kokker ansatt på restauranter, i kantiner eller i andre storkjøkkener.

I kokkefaget, spesielt på restauranter, brukes ofte titler med opphav i fransk språk, så som chef («sjef»), og soussjef («nestleder»), spesielt på kjøkken med mange ansatte og en formell organisering. På norsk brukes vanligvis titler som kjøkkensjef, sjefskokk og overkokk om kokker i overordnede stillinger. Store kjøkken bruker dessuten stillingsbetegnelser som 1. og 2. kokk. På handelsskip har lederen for forpleining og innkvartering tradisjonelt tittelen stuert, og på mindre skip kan vedkommende også være eneste kokk. Store kjøkken har gjerne også plasser for kokkelærlinger og -assistenter.  

## Kokk som moderne yrkestittel i Norge

I Norge er kokk i dag en yrkestittel for en håndverker som har fagbrev innen kokkefaget og driver med matlaging som profesjon. Kokkefaget er et av mesterfagene innen håndverksyrkene i Norge. Etter endt utdannelse kan kokker arbeide med matlaging profesjonelt på restauranter, i kantiner eller i andre storkjøkkener. Kokkeutdannelsen er en av utdannelsene innenfor nærings- og nytelsesmiddelindustrien.

Siden 1966 har man i Norge kåret Årets kjøkkensjef, og siden 1990  avholdt det årlige Norgesmesterskapet i kokkekunst. En av de mest prestisjefylte internasjonale konkurransene er Bocuse d’Or, som siden 1987 har vært avholdt i Lyon annethvert år, med norsk seier i 1993, 2003 og 2009. Hvert fjerde år siden 1896 har man arrangert Kokke-OL der Norges kokkelandslag vant sist i 2008.

## Eksterne lenker
*  
*  Utdanning.no: yrkesbeskrivelse av kokk
*  Utdanning.no: yrkesbeskrivelse av institusjonskokk
Arthur Hay, 9. marki av Tweeddale

**Arthur Hay, 9. marki av Tweeddale** (født 9. november 1824, død 29. desember 1878), kjent før 1862 som **Lord Arthur Hay** og mellom 1862 og 1876 som **Viscount Walden**, var en skotsk soldat og ornitolog. Han ble født i Yester, Gifford, East Lothian. Hay gjorde tjeneste som soldat i India og på Krim. Han etterfulgte sin far som marki i 1876. Han døde på Chislehurst og ble etterfulgt av sin bror. 

Hay var president for Zoological Society of London. Hans ornitologiske arbeider ble publisert privat i 1881 av hans nevø, kaptein Robert George Wardlaw-Ramsay, med et minneord av  dr W.H. Russell, og han får attributtet *Walden* eller *Tweeddale* i taksonomiske oversikter.

Han hadde en stor privat samling av fugler, insekter, reptiler og pattedyr. Han ansatte Carl Bock for å reise til Malaysia og samle spesimen. Tweeddale beskrev for første gang om lag 40 arter innsamlet av Bock.

## Referanser
Shanghai Masters (snooker)

**Shanghai Masters** er en profesjonell snookerturnering arrangert i Shanghai for første gang i august 2007. Turneringen er en rankingturnering.

Shanghai Masters er den andre rankingturneringen i Kina ved siden av China Open og kom som resultat av sporten sin sterkt økende popularitet i Kina. Turneringen har en egen innledende runde hvor lovende kinesiske snookerspillere får muligheten til å kvalifisere seg til hovedrunden.

## Vinnere
Fekting under Sommer-OL 1920

**Fekting under Sommer-OL 1920** ble arrangert fra 15. til 26. august 1920 ved Beerschot Tennis en Hockey Club og ved Floraliën Antwerpen i Antwerpen. 

Fekting var med på OL-programmet for sjette gang i Sommer-OL 1920 i Antwerpen. Det ble konkurrert om seks olympiske titler, tre individuelle og tre i lag, alle for menn. Det ble fektet med kårde, sabel og florett.  

## Medaljefordeling

## Resultater
### Kårde

### Kårde, lag

### Sabel

### Sabel, lag

### Florett

### Florett, lag

## Eksterne lenker
* Fencing at the 1920 Summer Olympics hos olympedia.org
* Resultater og profilside  hos sports-reference.com
NRK Drama

**NRK Drama** er en redaksjon i Kulturavdelingen Marienlystdivisjonen som produserer drama for fjernsyn. NRK Drama ble opprettet i 1990 og har ca. 22 fast ansatte og en rekke personer som er tilknyttet redaksjonen på kortere kontrakter, for eksempel regissører og manusforfattere.

Årlig produserer NRK Drama i snitt 1,5 langserier for NRKs fjernsynskanaler i året. I senere tid har avdelingen produsert en rekke kostbare serier. *[[Atlantic Crossing]]* var, inntil serieversjonen av boken *[[En sjøens helt]]* ble budsjettert, tidenes dyreste norske episodiske drama. Flere nye serier er under planlegging.

## Ledere

* ?: ?
* ?–2013: Hans Rossiné
* 2013–2022: Ivar Køhn
* 2022–: Marianne Furevold-Boland

## TV-produksjoner (utvalg)
NRK Dramas TV-produksjoner omfatter blant annet:

* 1993: *[[Rygg i rand, to i spann (TV-serie)|Rygg i rand, to i spann]]*
* 1994–1995: *[[Vestavind (TV-serie)|Vestavind]]*
* 1996–1999: *[[Offshore (TV-serie)|Offshore]]*
* 2007–2008: *[[Kodenavn Hunter]]*
* 2007–2009: *[[Berlinerpoplene (TV-serie)|Berlinerpoplene]]*
* 2008–2010: *[[Himmelblå]]*
* 2011: *[[Brødre (TV-serie)|Brødre]]* – en serie på fire episoder om to kurdiske venner som flykter til Norge; regissert av Janic Heen med Vegard Stenberg Eriksen som produsent
* 2011: *[[Schmokk]]*  – en romantisk komedie på seks halvtimes-episoder, med Ole Martin Hafsmo som regissør og Pål Nissen som produsent
* 2011: *[[Taxi (2011)|Taxi]]* –  en thriller på fire episoder om taxi-svindel og kulturkonflikter i dagens Oslo, regissert av Ulrik Imtiaz Rolfsen. Produsenter var Bitte Monn-Iversen og Elisabeth Tangen.
* 2012: *[[Erobreren (TV-serie)|Erobreren]]* – en serie på seks episoder basert på Jan Kjærstads bøker om Jonas Wergeland
* 2012–2013: *[[Hjem (TV-serie)|Hjem]]* – en serie på 16 episoder om tre unge kvinner i Vestfossen som oppdager at de har samme far
* 2013: *[[Etter karnevalet (2013)|Etter karnevalet]]* – en énakter med manus av Lars Saabye Christensen skrevet spesielt for Elsa Lystad og regissert av Petter Næss
* 2014–2016: ''Mammon'' – thriller i seks deler skapt av Gjermund og Vegard Stenberg Eriksen, regissert av Cecilie Mosli
* 2015–2017: *[[Skam (TV-serie)|Skam]]*
* 2020: *[[Atlantic Crossing]]*

## Referanser


## Eksterne lenker
* NRK Drama på nrk.no – besøkt 26. januar 2026
Dainis Kūla

**Dainis Elmarovits Kūla** (født 28. april 1959 i Tukums i Latvia er en tidligere latvisk spydkaster. Han konkurrerte for Sovjetunionen. 

Dainis Kūla hadde forut for OL 1980 kastet over 90 meter, så han ble regnet blant favorittene. I kvalifiseringen i Moskva kastet han 85,76 meter, det tredje lengste kastet. Etter andre omgang i finalen ledet Wolfgang Hanisch med et kast på 86,72&nbsp;m, inntil Kūla overtok ledelsen med et kast på 88,88&nbsp;m. I fjerde omgang økte han til 91,20, noe som holdt til gull foran Makarov på sølvplass. 

Under EM 1982 kom Kūla på fjerdeplass. Året etter tok han bronse i VM i Helsingfors. 

## Eksterne lenker
*
Ferrari 612

**Ferrari 612 Scaglietti** (2004–2010) var en fire-seters Grand tourer (GT sportsbil) fra italienske Ferrari. Den avløste Ferrari 456M med bedre plass i baksetet. 612 ble laget i rundt 3 000 eksemplarer og ble erstattet i 2010 med stasjonsvognen Ferrari FF. 

Navnet markerte Sergio Scaglietti (1920–2011) fra Modena som i 1951 hadde startet Carrozzeria Scaglietti og ellers tegnet og bygget Ferrarier på 1950- og 1960-tallet. Denne 612 Scaglietti var derimot tegnet ved Pininfarina-studioet under ledelse av Frank Stephensen (født 1959), og produsert ved Carrozzeria Scaglietti-fabrikken. Bortsett fra glasstaket *elettrocromica* var utseendet inspirert av en Ferrari 375MM «Ingrid Bergman» fra 1954. 

Den var Ferraris andre bilmodell, etter Ferrari 360, som ble bygget helt ut i aluminium, og chassiset i aluminium ble videreført i Ferrari 599 GTB.  Den 5,7 liter store V12-motor på 540 hk satt også i Ferrari 575M Maranello. Den ble levert med sekstrinns manuell eller en sekstrinns halvautomatisk girkasse med rattgir-systemet *F1A Paddle Shift*, som er en videreutviklet utgave av «F1»-girsystemet fra Ferrari 360. 

**612 Sessanta** var en svart og grå utgave fra 2007 som markerte 60 år siden fabrikkens første egne biler kom i 1947. **Ferrari GG50** fra 2005 er en konseptbil som markerer at  Giorgetto Giugiaro (født 1938) siden 1955 hadde designet biler i femti år. Den var bygd på en 612 Scaglietti1.
## Bilder

Blue silver Scaglietti.jpg | 612
Ferrari 612 Scaglietti 1.jpg | 612
Ferrari_GG50_-_Museo_Ferrari_(17515678863).jpg | GG50
Ferrari612SessentaEdition.jpg | 612 Sessanta
1954-10-07 Paris Ferrari 375 0456AM Bergman Rossellini.jpg | 375 MM "Ingrid Bergman"


## Referanser
Hestesport under Sommer-OL 1920

**Hestesport under Sommer-OL 1920** ble arrangert fra 6. til 12. september 1920 på Hoogboom Country Club i Kapellen og på Olympiastadion i Antwerpen. 

Hestesport var med på det olympiske programmet for tredje gang i Sommer-OL 1920 i Antwerpen. Det ble konkurrert om sju olympiske titler, fire individuelle og tre i lag. Det var 89 utøvere fra åtte nasjoner som deltok. Sverige ble beste nasjon foran hjemmenasjonen Belgia. 

## Medaljefordeling

## Resultater
### Dressur
#### Individuelt

### Sprangridning
#### Individuelt

#### Lagkonkurranse

### Feltritt
#### Individuelt

#### Lagkonkurranse

### Voltige
#### Individuelt

#### Lagkonkurranse

## Eksterne lenker
* Equestrian Dressage at the 1920 Summer Olympics hos olympedia.org
* Equestrian Eventing at the 1920 Summer Olympics hos olympedia.org
* Equestrian Jumping at the 1920 Summer Olympics hos olympedia.org
* Equestrian Vaulting at the 1920 Summer Olympics hos olympedia.org
* Resultater og profilside  hos sports-reference.com
Austdøla kraftverk

**Austdøla kraftverk** er et vannkraftverk i elven Austdølo mellom Reinsnos og Låtevatnet i Ullensvang kommune i Vestland fylke.

Kraftverket  utnytter et fall på  149 meter og er et elvekraftverk. Låtefossen er en del av elven Austedølo som er et vernet vassdrag.

Det er installert en francisturbin på 1,3 MW. Midlere årsproduksjon er på 10 GWh.

Kraftverket er eid av lokale grunneiere.

## Referanser


## Kilder
* 
* NVE vannkraftdatabase
Kobbelv kraftverk

**Kobbelv kraftverk** er et vannkraftverk i Sørfold kommune i Nordland fylke. 

Kraftverket  utnytter et fall på  611 m ned mot Kobbvatnet.

Magasiner for kraftverket er:
Langvatnet som reguleres mellom 622 og 545, Varrevæjekajavri mellom 599 og 565 moh, Forsvatnet mellom 620 og 520 moh,  Litletindvatnet mellom 891 og 687 moh , Reinoksvatnet mellom 680–615 moh, Slæddovagjavri mellom 653–649 og Livsejávrre mellom 710 og 670 moh.

Det er installert to francisturbiner på totalt 300 MW. Midlere årsproduksjon er på 743 GWh. 

Kraftverket er eid av Statkraft

## Referanser


## Kilder
* 
* NVE vannkraftdatabase
* Statkraft

## Eksterne lenker
* 
* Innslag om byggingen av kraftverket  i *[[Norge Rundt]]*.
* NRK-innslag i anledning den offisielle åpningen i 1997
Alex Higgins

**Alexander Gordon Higgins** (født 18. mars 1949 i Belfast, død 24. juli 2010) var en nordirsk profesjonell snookerspiller og to ganger verdensmester. Higgins var kjent under kallenavnet «Hurricane», på grunn av sin raske spillestil.

Higgins ble verdensmester første gang i 1972, dette var før turneringen var offisiell rankingturnering. Han var da 23 år gammel og var den yngste verdensmesteren frem til Stephen Hendry vant i 1990, i en alder av 21 år. Den andre VM-tittelen vant han i 1982 etter at han slo Ray Reardon 18&ndash;15 i finalen. Dette var den eneste rankingturnering han vant i sin karriere. Han vant Masters-turneringen i 1978 og 1981, og han vant UK Championship i 1983 – året før turneringen ble en rankingturnering.

Alex Higgins var ikke i familie med John Higgins som ble verdensmester i 1998, 2007, 2009 og 2011.

## Referanser

## Eksterne lenker
* 
*